Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 206

b) az anyag vagy készítmény az adott információk szerint megfelel-e a 3.2. pontban rögzített feltételeknek. 4.4. A közösségi engedélyt kérelmezõnek a referensként közremûködõ tagállam részére kell megküldenie a kérelmet a dokumentációval együtt. Magyarországon a kérelmet a dokumentációval a nemzeti referensnek kell megküldeni magyar és angol nyelven. A nemzeti referens a kérelmet és a dokumentációt ezek benyújtásától számított egy éven belül továbbítja az Európai Bizottságnak — a takarmány-adalékanyagokról szóló, a Tanács 70/524/EGK irányelve (a továbbiakban: a Tanács 70/524/EGK irányelve) szerinti eljárás érdekében — és másolatban a többi tagállamnak, kivéve, ha azt a nemzeti referens véleménye alapján az OMMI elutasítja, vagy a továbbításra rendelkezésre álló idõt — a továbbítást akadályozó ok megszûnéséig — meghosszabbítja. A nemzeti referensnek tájékoztatnia kell a kérelmezõt, a többi tagállamot és a Közösséget a dokumentáció elutasításának vagy a továbbításra rendelkezésre álló idõ meghosszabbításának okairól. 4.5. A nemzeti referens az Európai Bizottság kérésére megküldi a dokumentációt vagy annak egy részét a Tanács 70/524/EGK irányelvének 8. cikke szerinti Takarmányozási Tudományos Bizottság tagjainak. 4.6. Amennyiben a kérelmet és a dokumentációt más tagállamban nyújtották be, a nemzeti referensnek kell 2004/21/II. szám megküldeni a másolatot. A nemzeti referensnek haladéktalanul vissza kell igazolnia a dokumentáció megérkezését. A nemzeti referensnek a dokumentáció megérkezésétõl számított hatvan napon belül ellenõriznie kell, hogy a dokumentációt a 2. számú függeléknek megfelelõen állították-e össze, és ha szükséges, írásos véleményt kell küldenie az Európai Bizottságnak és a többi tagállamnak. 4.7. Amennyiben az Európai Bizottság arról értesíti a kérelmezõt és a nemzeti referenst, hogy a dokumentáció benyújtása nem az elõírásoknak megfelelõen történt, az új kérelmet fenti elõírásoknak megfelelõen kell benyújtani.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes